
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI MOKYKLINĮ AUTOBUSĄ RAJONO SAVIVALDYBĖS NUOSAVYBĖN 
2011 m. birželio 30 d. Nr. T-94
Šakiai

              
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 7 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr.60-2412) 6 str. 2 p., 17 str. 1 d. 4 p., ir atsižvelgdama į Švietimo ir mokslo ministerijos 2011 m. birželio 17 d. raštą Nr. SR-2784 „Dėl mokyklinio autobuso“, n u s p r e n d ž i a:

   
1. Sutikti perimti rajono savivaldybės nuosavybėn savarankiškai funkcijai-bendrojo lavinimo mokyklų moksleivių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimui įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą mokyklinį autobusą Mercedes-Benz Sprinter 513CDI.

   
2. Skirti mokyklinį autobusą Mercedes-Benz Sprinter 513CDI mokiniams į Šakių „Žiburio“ gimnaziją vežti.

               
3. Įgalioti rajono savivaldybės administracijos Švietimo ir sporto skyriaus vedėją perimti turtą ir rajono savivaldybės vardu pasirašyti sprendimo 1 punkte nurodyto turto priėmimo ir perdavimo aktą.
Meras                                                                


 Juozas Bertašius

